Kula pitados bilih para lenggah, para sutresna Jawi punika boten badhe lila menawi basa, sastra tuwin budaya Jawi punika ical kasileb ing jaman, kerem ing kahanan, kasoran dhateng budaya sanes. Ananging sedaya punika boten cekap namung dipuneman-eman kemawon. Sedaya punika betah lampah, penggalihan, kepedulian, kawigatosan, tuwin tumindak nyata ingkang kedah katindakaken magepokan kaliyan babagan punika. Kadospundi saha punapa kemawon kupiyaning kita sedaya murih masarakat Jawi, mliginipun para generasi mudha ingkang dados agul-aguling bangsa punika nresnani saha nggilut dhateng budaya Jawi?